stanford-oval/wikipedia huggingface dataset:
מועדון הכלבים הקנדי

| --- | --- |
 תחום:  מועדון כלבים 
 מדינה:  קנדה 
 מטה הארגון:  אטוביקוק 
 תקופת הפעילות:  1888–הווה (כ־136 שנים) 
 www.ckc.ca
 
מועדון הכלבים הקנדי (באנגלית: Canadian Kennel Club, ראשי תיבות CKC) הוא מרשמת הגזע המרכזית לאילנות יוחסין של כלבים גזעיים בקנדה. מעבר לשמירה על רישום אילנות היוחסין, מועדון הכלבים הקנדי גם מקדם אירועים כמו תצוגות התאמה ואימוני משמעת לכלבים גזעיים ומעניק אליפויות ותארים בהתאמה, משמעת ותחרויות דומות.
מועדון הכלבים הקנדי הוא ארגון לאומי, מבוסס חברים וללא כוונות רווח, המאוגד תחת פעילויות ארגון שושלות החיות של קנדה (Animal Pedigree Act of Canada). המועדון נוסד בשנת 1888, הוא מספק שירותי רישום לכל 174 גזעי הכלבים המוכרים כרגע על ידיו ומפקח על כל התערוכות, המבחנים והאירועים שאושרו על ידיו. מועדון הכלבים הקנדי מספק הודעות ומידע לחבריו באמצעות קשריו עם המגזין החודשי "כלבים בקנדה".
על מנת שכלב יוכל להירשם במועדון הכלבים הקנדי, הוריו צריכים להיות רשומים במועדון ככלבים מאותו הגזע כמו הכלב הנרשם והגורים מההמלטה בה הכלב נולד גם צריכים להירשם במועדון. כלבים ילידי מדינות אחרות יכולים להירשם במועדון כשהם מיובאים על ידיו רק אם הם נרשמו במרשמת גזע המוכרת ומאושרת על ידי מועדון הכלבים הקנדי וזוהו בהתאם לתקנונו.
מועדון הכלבים הקנדי אינו המרשמה הקנדית לכלבים גזעיים היחידה, אך הוא אחת המרשמות המוכרות ביותר על ידי קנדים. ארגון שושלות החיות של קנדה קבע שיכולה להתקיים רק מרשמה רשמית אחת לכל גזע, וגזעים שאינם מוכרים על ידי מועדון הכלבים הקנדי מוכרים על ידי מרשמות אחרות, כמו פדרציית הכלבנות של קנדה (Canine Federation of Canada) וארגון כלבי העבודה של קנדה (Working Canine Association of Canada). חברי מועדון הכלבים הקנדי יכולים להרבות רק גזעי כלבים אשר אושרו על ידי המועדון והם נדרשים להתחייב שלא לקנות, למכור או להרבות כלבים שאינם גזעיים (כלבים גזעיים מוגדרים כזכאים להרשמה בעת ההרשמה למועדון).
גזעים

מועדון הכלבים הקנדי מחלק את גזעי הכלבים ל-7 קבוצות. כל קבוצת גזעים מבוססת על נושא אחר, כגון מראה, שימוש או תכונה. 7 הקבוצות הן:
כלבים ספורטיביים
כלבי ציד
כלבי עבודה
טריירים
כלבי טוי
כלבים לא ספורטיביים
כלבי רעייה
בכל קבוצה הגזעים מסודרים לפי סדר אלפביתי.
חסרונות ההרשמה

כמו ברוב מועדוני הכלבים, ההרשמה מציינת רק שהכלב הוא כלב גזעי מאחד מהגזעים המוכרים על ידי מועדון הכלבים הקנדי - זוהי אינה ערובה לכך שהכלב בא ממשפחה בריאה או בעלת איכות תצוגות. זוהי אינה גם השתקפות של איכות המגדל הוא הדרך בה הכלב גודל. ביסודו של דבר, ההרשמה מספקת מעקב אחר שושלות כלבים מפורסמות כפי שהמגדל תיאר בעת הרשמת כל כלב, ולכן קיימת היכולת של שירותים הקשורים באילנות היוחסין של הכלבים. לעיתים קרובות, אפשר לחזור אחורה מאה שנים, שמייצגים בדרך כלל 13 דורות ומעלה, בשושלות גזעיות.
ההרשמה הכרחית לכלבים שייקחו חלק בתצוגות התאמה או שישומשו להרבעה של כלבים גזעיים. רוב המגדלים מעדיפים לרשום את גוריהם הזכאים להרשמה, אפילו אם הם אינם בעלי איכות תצוגות, גם מכיוון ששוק הכלבים הרשומים טוב יותר וגם מכיוון שיכול להיות שלגור יש מאפיינים פיזיים שיכולים להניב מלאי אליפויות אם תתקיים תוכנית גנטית זהירה.
ראו גם

מועדון כלבים
מגלנאוזאורוס

| מגלנאוזאורוס |
| --- | --- |

תקופה
יורה עליון 156.2–152 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
סוג:: מגלנאוזאורוס
מין:: Megalneusaurus rex
שם מדעי
 Megalneusaurus ‏Knight, 1898

מגלנאוזאורוס (שם מדעי: Megalneusaurus; מילולית: "לטאה שוחה גדולה") הוא סוג של זוחל ימי גדול ממשפחת הפליוזאוריים שהתקיים לחופי אמריקה הצפונית של היורה העליון שלפני 156.2 עד 152 מיליון שנה מזמננו. הסוג תואר למדע ב-1898 בידי החוקר W. C. Knight.
ממצאי הזוחל הימי התגלו ב-1895 בתצורות סונדנס (Sundance Formation) שבויומינג וכללו שרידי חוליות, צלעות וחלל חזה שטוח. תחילה אלה נחשב למין של ליופלרודון, אך בהמשך התברר שהיו גדולים בהרבה (אף שהליופלירודון תואר כגדול בהרבה ממה שמעריכים כיום) בעוד ממצאים קטנים יותר שלו התגלו באלסקה. כיום ישנו רק מין אחד בסוג – Megalneusaurus rex (שפירושו: "מלך").
הוא היה זוחל עצום באורך של 7.5 עד 9.2 מטרים ולפי מספר הערכות עלה על 11 מטרים, מה שהופך אותו לאחד מהגדולים שבבני משפחתו, אך עדיין קטן מהפליוזאורוס. טורף זה התקיים במים החמימים של הים הקדום "Sundance Sea", בהם הוא צד זוחלים ימיים אחרים ובעיקר איכתיוזאורים וקריפטולידיים, אותם נשך בעוצמה חזקה.
מזרח טימור במשחקים האולימפיים

מזרח טימור משתתפת במשחקים האולימפיים מאז אולימפיאדת אתונה (2004), אם כי ספורטאים מזרח-טימורים השתתפו באופן עצמאי כבר באולימפיאדת סידני (2000), בטרם זכתה המדינה בעצמאות מאינדונזיה. השתתפותם של הספורטאים ממזרח טימור במשחקים הייתה עד כה סמלית בעיקרה, ואיש מהם לא הגיע להישגים גבוהים.
אולימפיאדת החורף הראשונה בה השתתפה מזרח טימור הייתה אולימפיאדת סוצ'י (2014).
ראו גם

מזרח טימור במשחקים הפאראלימפיים
מזרח טימור במשחקים האולימפיים לנוער
רצת המרתון המזרח-טימורית ז'ובנטינה נפולאאו במהלך אולימפיאדת לונדון
ליונל דה רוטשילד

ערך זה עוסק בפוליטיקאי ובנקאי בריטי שחי בין 1808–1879. אם התכוונתם לדמות אחרת בשם דומה, ראו .
| --- | --- |

 לידה:  22 בנובמבר 1808 לונדון, הממלכה המאוחדת של בריטניה הגדולה ואירלנד 
 פטירה:  3 ביוני 1879 (בגיל 70) לונדון, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית הקברות היהודי וילסדן 
 השכלה:  אוניברסיטת גטינגן 
 מעסיק:  רוטשילד ובניו 
 תפקיד:  חבר הפרלמנט ה־20 של הממלכה המאוחדת (22 בפברואר 1869–26 בינואר 1874)  member of the 17th Parliament of the United Kingdom (27 במרץ 1857–23 באפריל 1859)  חבר הפרלמנט ה־16 של הממלכה המאוחדת (7 ביולי 1852–21 במרץ 1857)  חבר הפרלמנט ה־18 של הממלכה המאוחדת (28 באפריל 1859–6 ביולי 1865)  חבר הפרלמנט ה־19 של הממלכה המאוחדת (11 ביולי 1865–11 בנובמבר 1868)  חבר הפרלמנט ה־15 של בריטניה (29 ביולי 1847–1 ביולי 1852) 
 מפלגה:  המפלגה הליברלית 
 בן או בת זוג:  Charlotte von Rothschild (15 ביוני 1836–ערך בלתי־ידוע) 
 פרסים והוקרה:  מדליית הכבוד של ויקטוריה (1929) 
 
ליונל דה רוטשילד מוצג בפני חבר בית הנבחרים הבריטי ב-26 ביולי 1858 על ידי לורד ג'ון ראסל ומר אייבל סמית' (1829–1898). צויר ב-1872 על ידי הנרי בארו (Barraud)
הברון ליונל נתן דה רוטשילד (22 בנובמבר 1808 – 3 ביוני 1879) היה היהודי הראשון שכיהן כחבר בית הנבחרים הבריטי. בנו של נתן מאיר רוטשילד, מאבות משפחת הבנקאים הידועה משפחת רוטשילד.
פוליטיקה

בשנת 1847 נבחר רוטשילד לבית הנבחרים הבריטי כאחד מצירי הפרלמנט מטעם אזור הבחירה של לב העיר לונדון, בתקופה זאת לא יכלו יהודים להיות חברי פרלמנט וזאת משום שדרישות התפקיד כללו שבועת אמונים ב"אמונתו האמיתית של נוצרי" ("On the true faith of a Christian"). רוטשילד לא הסכים לשאת את השבועה, וב-1848 העלה ג'ון ראסל, ראש ממשלת בריטניה, הצעת חוק שנועדה לפתור את בעיית השבועה. ההצעה אושרה על ידי בית הנבחרים פעמיים, ב-1848 וב-1849, אולם בכל פעם נדחתה על ידי בית הלורדים. לאחר הדחייה השנייה, ויתר רוטשילד על כיסאו, התמודד בשנית בבחירות ביניים וזכה שוב.
ב-1850 נכנס לבית הנבחרים וביקש להישבע על התנ"ך ולא על הביבליה הנוצרית הכוללת את הברית החדשה. בקשתו זו אושרה אולם כאשר הגיע רוטשילד לשורה "באמונתו האמיתית של הנוצרי" דילג עליה, והתבקש לעזוב. שנה אחר כך דחה שוב בית הלורדים את הצעת החוק. רוטשילד נבחר שוב בבחירות הכלליות של 1852, אך כעבור שנה שוב דחה בית הלורדים את הצעת החוק.
לבסוף, בשנת 1858, אישר בית הלורדים חוק שקבע שכל בית בפרלמנט יקבע את שבועתו בעצמו. ב-26 ביולי נשבע רוטשילד כחבר פרלמנט, את שבועתו נשא עם כיסוי ראש והחליף את השורה הבעייתית בביטוי "כה יעזור לי אלוהים", השבועה נישאה באנגלית אולם רוטשילד השתמש במילה אלוהים בעברית. בכך היה רוטשילד לחבר הפרלמנט היהודי הראשון. הוא נבחר שוב בבחירות של 1859 ושל 1865, אולם הפסיד ב-1868. בבחירות הביניים של 1869 היה המתמודד היחידי וזכה, אך הייתה זאת כהונתו האחרונה והוא הפסיד בבחירות של 1874.
חייו האישיים

בשנת 1836 נשא רוטשילד לאישה את הברונית שרלוט פון רוטשילד (1819–1884), בתו של הברון קארל מאיר רוטשילד שהיה שייך לענף של משפחת הבנקאות שישב בנאפולי. לזוג נולדו 5 ילדים: ליאונורה, אוולינה, נתן מאיר שלימים היה היהודי הראשון בבית הלורדים, אלפרד צ'ארלס וליאופולד.
רוטשילד היה חובב מרוצי סוסים גזעיים, וסוסו סר ביוויס ("Sir Bevys") זכה באפסום דרבי (Epsom Derby) של שנת 1879.
באותה שנה מת רוטשילד ונקבר בבית הקברות היהודי של וילסדן (Willesden Jewish Cemetery).
בנו, נתן רוטשילד, המשיך בקריירה הפוליטית, ובשנת 1885 היה הלורד היהודי הראשון שישב בבית הלורדים. בשנת 1902 היה ליועץ המלך. במקביל היה ראש הקהילה היהודית בלונדון והוא זה אשר איחד אותה תחת קורת גג אחת. הוא תמך בהגירה של גולים לבריטניה, אולם יחד עם זאת דרש להגביל אותה.
ראו גם

דוד סלומונס
מועדון הכדורסל פרוסטיוב

ב.ק. פרוסטיוב (בצ'כית: basketbalový klub Prostějov) היא קבוצת כדורסל צ'כית מהעיר פרוסטיוב, המתמודדת בליגה הצ'כית.
היסטוריה

הקבוצה הוקמה בשנת 1940. בסיום עונת 2003/04 העפילה הקבוצה לליגת העל הצ'כית. בסיום עונת 2014/15 זכתה בתואר הראשון שלה, הגביע הצ'כי לאחר ניצחון מול קבוצת דצ'ין 51-84.
הקבוצה משתתפת במפעלים אירופאים מאז עונת 2005/06. בין היתר השתתפה ביורוקאפ צ'לנג' וביורוצ'לנג'.
בעונת 2006/07 הגיעה הקבוצה עד לרבע גמר היורוקאפ צ'לנג' והפסידה לקבוצת קראבנוס מקפריסין בסיכום שני מפגשים.
הקבוצה מקיימת את משחקיה בספורצנטרום המכיל 1,700 מקומות ישיבה.
שחקנים בולטים בעבר ובהווה

צ'כיה ירוסלב פראשיל
צ'כיה אלכס חאן
צ'כיה לדיסלב טוט
צ'כיה פאבל בוסק
ליטא בנאס ואיקלאס
תארים והשגים

הליגה הצ'כית:
מקום שני: 2007, 2010, 2011, 2012
הגביע הצ'כי:
זכייה: 2015
גמר: 2005, 2006, 2009
חצי גמר: 2007, 2011, 2012
יורוקאפ צ'לנג' :
רבע גמר: 2007
מוזיאון יהדות מרוקו

| --- | --- |

 מידע כללי
 סוג:  מוזיאון, מוזיאון יהודי 
 מיקום:  קזבלנקה 
 מדינה:  מרוקו 
 נשיא:  ז'אק טולדנו
 מנהל:  ז'ור רחיל
 הקמה ובנייה
 תקופת הבנייה:  ?–1997
 תאריך פתיחה רשמי:  1997
 קואורדינטות:  33°33′20″N 7°38′32″W﻿ / ﻿33.5556748°N 7.6423557°W﻿ / 33.5556748; -7.6423557
 he
 
תצוגת פרטים במוזיאון
מוזיאון יהדות מרוקו (בערבית: متحف اليهودية المغربية) הוא מוזיאון יהודי בשכונת אואזיס (אל-וואחה; בערבית: الواحة) בקזבלנקה, מרוקו. זהו המוזיאון היחיד בעולם הערבי המוקדש ליהדות.
רקע

יהדות מרוקו היא קהילה קדומה. לפני הקמת ישראל בשנת 1948, חיו 250–350 אלף יהודים, מה שהפך אותה לקהילה היהודית הגדולה ביותר בעולם המוסלמי. מאז, הקהילה הצטמקה עד לכ-2,000 איש, בעיקר בערים הגדולות.
המוזיאון

המוזיאון נבנה בבניין משנת 1948 אשר שימש כבית יתומים יהודי, בו התגוררו עד 160 ילדים ובני נוער יהודים. המוזיאון הוקם בשנת 1997 ושופץ בשנת 2013. הבניין עצמו, המשתרע על פני 700 מ"ר, מורכב מחדר רב תכליתי גדול ושלושה חדרי תצוגה נוספים. החדר הרב-תכליתי ידוע בתצוגות אומנים מרוקאים יהודים, כולל ציורים, תצלומים ופסלים. חדרי התערוכה מכילים חפצים המתמקדים בחיי הדת, המשפחה, ובתי הכנסת המרוקאים. בתוך המוזיאון, המבקרים יכולים למצוא חפצים של יהדות מרוקו, כולל הבמה של בית הכנסת בני-יששכר בקזבלנקה (משנת 1944 לערך), מזוזות, חנוכיות ומנורה. המוזיאון מציג גם אוסף ניכר של ההיסטוריה של הבֶּרְבֵּרִים, כולל תלבושות, תכשיטים ותליוני חמסה. המבקרים יכולים גם לצפות בחנות לייצור תכשיטים משוחזרת, כולל שולחן העבודה והכלים של יהודי מרוקאי בשם שאול כהן.
המוזיאון הוקם על ידי סימון לוי, פרופסור לשעבר באוניברסיטת רבאט ומייסד הקרן לשימור התרבות היהודית במרוקו. לפני תפקידו בשימור התרבות היהודית במרוקו ועד עליית המלך חסן השני, לוי היה ידוע כפעיל זכויות אדם ובתנועה לעצמאות מרוקו בתקופת הקולוניאליזם.
אחת התוספות הבולטות ביותר, היא שילוב הקדמה של החוקה המעודכנת של מרוקו משנת 2011, המציינת את ההשפעות העבריות כעמוד התווך של האחדות הלאומית. מנהל המוזיאון, ז'ור רחיל, צוטט והצהיר כי "החוקה החדשה מדגישה פלורליזם אתני ודתי במרוקו".
ב־20 בדצמבר 2016, לאחר השיפוץ, ניתנה הקדשה במוזיאון למלך מרוקו מוחמד השישי. בטקס השתתף המלך, שרים, פקידי ממשל בכירים,  סמואל קפלן, שגריר ארצות הברית במרוקו, ונשיא המוזיאון ז'אק טולדנו.
בינואר 2019 תרם זמר האופרה המרוקאי הצרפתי, דוד סררו (אנ'), חלק גדול מאוסף האמנות היודאיקה המרוקאית שלו. זו הייתה התרומה הגדולה ביותר של חפצי יודאיקה שנתרמו אי פעם למוזיאון מרוקאי.
גלריה

"מגילת היטלר", בהתאם למודל המגילה של אסתר
תכשיטים שהיו שייכים למשפחה יהודית במרוקו
זוג צמידי קרסול בסגנון אורבני עשויים כסף יצוק, שהיו בבעלות אישה יהודייה
אחד האולמות במוזיאון יהודי מרוקו, קזבלנקה
ספר דברים. כתוב בעברית עם תרגום ביהודית-ערבית, מתועתקת באותיות עבריות. נכתב בליוורנו, איטליה, 1894
אחד האולמות במוזיאון יהודי מרוקו
אחד האולמות במוזיאון היהודי
שלט קיר המייעץ לבאי בית הכנסת היהודי מה לעשות במהלך התפילה
הערות שוליים

1 2  "Morocco's king attends rededication of Casablanca synagogue and Jewish museum". Jewish Telegraphic Agency. 20 בדצמבר 2016. נבדק ב-21 בדצמבר 2016. {{cite news}}:  (עזרה)
↑  http://www.lepoint.fr/culture/a-casablanca-le-seul-musee-du-judaisme-du-monde-arabe-03-02-2011-135436_3.php
1 2  "Discover Morocco's Jewish Heritage and the Splendor of its Cities - Jewish Voice". thejewishvoice.com (באנגלית אמריקאית). נבדק ב-2018-04-13.
↑  "A pilgrimage to Morocco's (mostly) Jewish past". New Jersey Jewish News | NJJN. נבדק ב-2018-04-13.
1 2  "Jewish heritage preserved in Casablanca museum | Saad Guerraoui | AW". AW (באנגלית). נבדק ב-2018-04-13.
↑  "Casablanca Jewish museum reopened after renovations" (באנגלית אמריקאית). נבדק ב-2018-04-13.
↑  https://www.marketwatch.com/press-release/the-jewish-museum-of-morocco-in-casablanca-receives-the-largest-donation-of-moroccan-judaica-artifacts-donated-by-opera-singer-david-serero-2019-04-17
↑  https://fr.timesofisrael.com/le-musee-du-judaisme-de-casablanca-recoit-sa-plus-grande-donation-dart-judaica/
| --- | --- |
בקרת זהויות :  LCCN: no2009137432  VIAF: 316750912   WorldCat (עם VIAF): 316750912
מוזיאון יהודים בלטביה

| --- | --- |

 מידע כללי
 סוג:  מוזיאון להיסטוריה ותרבות
 כתובת:  ריגה 
 מיקום:  ריגה 
 מדינה:  לטביה 
 מייסדים:  מרגר וסטרמן 
 הקמה ובנייה
 תקופת הבנייה:  ?–1989
 תאריך פתיחה רשמי:  1989 
 אדריכל:  פאול מנדלשטם, אדמונד טרומפובסקי 
 מידות
 שטח:  233 מ"ר 
 קואורדינטות:  56°57′22″N 24°06′59″E﻿ / ﻿56.95613°N 24.11633°E﻿ / 56.95613; 24.11633
 www.jewishmuseum.lv/en/
  (למפת ריגה מוגדלת) יורמלה מרופה בביטה קיקבה סלספילס סטופיני גרקלנה אדז'י צרניקבהמוזיאון יהודים בלטביה(למפת ריגה רגילה) יורמלה מרופה בביטה קיקבה סלספילס סטופיני גרקלנה אדז'י צרניקבהמוזיאון יהודים בלטביה
 
תצוגה במוזיאון, 2014
מוזיאון יהודים בלטביה (בלטבית: "Muzejs "Ebreji Latvijā) הוא מוזיאון בריגה, בירת לטביה העוסק בחקר ושימור של כל העדויות אשר מספרות על קהילת יהודי לטביה מתחילת קיומה ועד ימינו. המוזיאון נמצא בבניין ההיסטורי של הקהילה היהודית של ריגה, שבעבר שכנו בו התיאטרון והמועדון היהודי.
היסטוריה

המוזיאון נוסד בשנת 1989 על ידי קבוצת יהודי לטביה ניצולי השואה, שבראשה עמד ההיסטוריון מָרְגֶר וסטרמן (אנ'). תחילה המוזיאון פעל כמרכז התיעוד; התצוגה הראשונה הקטנה הקבועה, שגרמה לעניין הגדול של הציבור, הוצגה בשנת 1996. כעת המוזיאון ממוקם בשלושה אולמות ומציג את תולדות יהדות לטביה מהמאה ה-16 ועד ימינו. במוזיאון מתקיימים קונצרטים, הרצאות, תוכניות הלימוד וכו'.
הבניין

בניין הקהילה היהודית, שבו ממוקם המוזיאון, נמצא ברחוב סְקוֹלָס 6. הבניין הוקם בשנים 1913–1914 לפי תוכנית של האדריכלים אדמונד טרוֹמפּוֹבסקי ופּאול מנדלשטם. בשנת 1926 החל את פעילותו התיאטרון היהודי בבניין, לפי צרכיו הבניין נבנה מחדש. בבניין נמצאו גם ארגוני הציבור היהודים השונים והספרייה, התקיימו חתונות, הרצאות, קונצרטים וטקסים. בזמן הכיבוש הגרמני היה בבניין מועדון קציני ורמכט. בתקופת השלטון הסובייטי היה בו בית ההשכלה הפוליטית, שבו התקיימו אירועים אידאולוגיים, כולל כנסי המפלגה הקומוניסטית של לטביה, שהייתה חלק מהמפלגה הקומוניסטית של ברית המועצות.
אחרי נפילת ברית המועצות והקמת הרפובליקה הלטבית הוחזר הבניין לקהילה היהודית. הוא קיבל מעמד אתר היסטורי.
אוסף המוזיאון

אוסף המוזיאון הוא הבסיס לארגון התצוגות ועבודת מחקר ופיתוח. אוצר המוזיאון כולל כ-14,000 יחידות, יותר מ-5,000 מהן מהוות את האוצר היסודי, אשר נכלל באוצר המוזיאונים הלאומי הלטבי. באוצר נמצאים מסמכים, צילומים, ספרים וחפצים. במיוחד כדאי לשים לב לאוסף הזכרונות מהמאות ה-19 וה-20, האוסף הגדול של התמונות המשפחתיות וחומרי הארגונים היהודים השונים.
ראו גם

יהדות לטביה
מגלנוניים

| מגלנוניים |
| --- | --- |
 Drepane punctata
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Ephippiformes
משפחה:: מגלנוניים
סוג:: מגלנון
שם מדעי
 Drepane ‏קיווייה, 1831

מַגַּלְנוּנִיִּים (שם מדעי: Kuhliidae) היא משפחת דגים ימיים מסדרת הדקראים בתוכה סוג יחיד - מַגַּלְנוּן (Drepane) ובו 3 מינים.
בני המשפחה חיים במימי האזור האינדו-פסיפי עד למערב האוקיינוס השקט שלחופי אוסטרליה ונפוצים גם במי האוקיינוס האטלנטי לחופי אפריקה. אורכם 45–50 סנטימטרים, והם בעלי גוף מוגבה עם סנפיר גבי גדול וסנפירי שת גדולים מלמעלה ולמטה, וביניהם זנב קטן דמוי-מניפה. הראש גדול ובעל מצח מוגבה ועיניים גדולות. צבעם לבן עד כסוף עם מעט כתמים בצידי גבם. הסנפירים שקופים.
הם חיים במים חוליים וגם בשוניות ומתקרבים גם לשפכי נהר. לתזונתם הם טורפים דגים וחסרי חוליות ימיים.
מיון

משפחה מגלנוניים (Kuhliidae)
סוג מגלנון (Drepane )
מין Drepane africana
מין מגלנון פסים (Drepane longimana)
מין Drepane punctata
מגלן שחור-ראש

| מגלן שחור-ראש |
| --- | --- |
 מגלן שחור-ראש
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: כפניים
סוג:: מגלן קדוש
מין:: מגלן שחור-ראש
שם מדעי
 Threskiornis melanocephalus ‏לאת'אם, 1790

אִיבִּיס שְׁחֹר רֹאשׁ או מגלן שחור-ראש[דרוש מקור] (שם מדעי: Threskiornis melanocephalus) הוא מין של עוף מים מתת-משפחת המגלנים החי בדרום אסיה ודרום-מזרח אסיה, מזרחה עד יפן, הפיליפינים ואינדונזיה. חלק מהאוכלוסיות נודדות למרחק קצר. הוא חי באזור הטרופי והסובטרופי של אסיה באזורי ביצות, אגמים, בריכות, שדות אורז וחופים ולעיתים הוא חי בקרבה למגורי האדם.
מגלן זה דומה למין מגלן קדוש אפריקני וכמותו שייך לאותו סוג - מגלן קדוש. צבעו לבן למעט הרגליים, הצוואר, הראש והקצוות של הכנפיים והזנב השחורים וברוב האזורים גם החשופים מנוצות. בעונת הרבייה העורף של הזכרים הופך לוורוד עד אדום. המגלן בעל רגליים ארוכות בעלות קרומי שחייה ובעל מקור מכופף וארוך אפור-כהה עד שחור שמיועד לחיטוט בבוץ.
המגלנים מקננים רק בעונת הגשמים, ולעיתים גם בתקופת המונסון הטרופי. הקן נבנה על ענפים נמוכים ומיוצר מענפים בתוספת עשב וחוטים. המגלנים מקננים בקבוצות גדולות, שלעיתים מקננות בצמוד לאנפות. המגלנים ניזונים בתנועת סינון מהירה וחוטפים מהמים סרטנים, דגים, צפרדעים וחרקים.
הערות שוליים

↑  מגלן שחור-ראש באתר הרשימה האדומה של IUCN
↑  איביס שחור ראש במילון בעלי חיים: נכר (תשל"ב), 1972, באתר האקדמיה ללשון העברית
מגלשה

מגלשה ביפן עשוית מתכת
מגלשה בוולנסיה שבספרד עשויה פלסטיק
מגלשה מעוקלת במבנה של צינור
מַגְלֵשָׁה היא מתקן משחקים הנפוץ בגני משחקים בכל רחבי העולם, וכן במגרשי גני ילדים ובתי ספר.
המגלשות עשויות ממגוון חומרים, בעיקר חומרים פלסטיים אך גם מעץ, מתכת או פיברגלאס. משטח המגלשה חלק כדי לאפשר החלקה. צורתן כצורת מסילה מוארכת המונחת על גבי משטח מוגבה וממנו יורדת המסילה למשטח נמוך יותר, דבר המאפשר גלישה בישיבה או בשכיבה במורד המסילה. סולם, מדרגות או חבל טיפוס מאפשרים גישה למשטח העליון של המגלשה.
מגלשות יכולות להיות מעוקלות ובעלות צורות שונות. מגלשות בטיחותיות יותר בנויות כצינור סגור או סגור למחצה כדי למנוע סכנת נפילה מגובה.
ראו גם

מגלשת מים
מישור משופע
פסל המפלצת בירושלים, עם שלוש מגלשות (לשונות). פיסלה: ניקי דה סן פאל
מזרח גוג'ם

| --- | --- |
 מדינה:  אתיופיה אתיופיה
 מדינה:   אמהרה
 נפות במחוז:  17
 בירת המחוז:  דברה מרקוס
 שטח:  14,004.47 קמ"ר
 אוכלוסייה:  ‏
  ‑ במחוז:  2,153,937 (2007)
  ‑ צפיפות:  153.80 נפש לקמ"ר (2007)
 קואורדינטות:  10°20′00″N 38°00′00″E﻿ / ﻿10.3333°N 38°E﻿ / 10.3333; 38 
  מפת מיקום  מפה מפורטת    בהר דר אגאו אוי אורומיה דרוםגונדר צפון גונדר מזרחגוג'ם מערבגוג'ם וג המרה דרום וולו צפון וולו שאווה הצפונית ארגובה   he tabBackground:;tabBorder:#aaa;defaultTab:0;
 
מזרח גוג'ם הוא מחוז במדינת אמהרה שבאתיופיה נקרא על שם מחוז גוג'ם ההיסטורי.
המחוז גובל מצפון במחוז דרום גונדר, ממערב במחוז מערב גוג'ם, מדרום במדינת אורומיה וממערב במחוז דרום וולו. עד שנת 1991 נכלל במחוז גוג'ם אחד מהמחוזות ההיסטוריים של אתיופיה. הנקודה הגבוהה ביותר במחוז הוא הר צ'וקה (שידוע בשם הר ברהן).
היסטוריה

בימי הביניים ועד 1991 היה חלק מהמחוז ההיסטורי והממלכה לשעבר, גוג'ם, שהיה חלק מהאימפריה האתיופית. עם התמוטטותה הסופית של השלטון המרקסיסטי ב-1991 חולק המחוז לארבעה מחוזות: מערב גוג'ם, מזרח גוג'ם ואגאו אוי שסופחו למדינת אמהרה ולמחוז מתקל שסופח למדינת בנישנגול-גומאז.
נפות

המחוז מתחלק לשש עשרה נפות ולדברה מרקוס שהיא עיר במעמד נפה.
| --- | --- |
 ביבוגן  הולת אג' אנסה  גונצ'ה סיסו אנסה  אנבסה סר מדר  אנרג' אנוגה  אנמאי  דבאי תילתגן  דברה אליאס:  מצ'קל  גוזמין  בסו ליבן  אובל  דג'ן  שבל ברנתה  סינן  אנדד
מגלנהידריס

| מגלנהידריס |
| --- | --- |
 מאובנים של המגלנהידריס
תקופה
סוף פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: מגלנהידריס
מין:: מגלנהידריס
שם מדעי
 Megalenhydris barbaricina

מגלנהידריס (שם מדעי: Megalenhydris) הוא סוג נכחד של לוטרה גדולה ממשפחת הסמוריים אשר חי בסוף תקופת הפליסטוקן. סוג זה הכיל מין אחד - Megalenhydris barbaricina, אשר התגלה ב-1987 במערה גרוטה די איספיניגולי (אנ') שבאי סרדיניה, איטליה והוא אחד מ-4 סוגי לוטרות נכחדות שנמצאו בסרדיניה.
לוטרה זו הייתה גדולה מאוד ביחס לקרוביה המודרניים ועל פי מבנה שיניה השטוחות והקשיחות מרמז על כך שניזונה מסרטנים שונים ומצדפות שמצאה באגמי האי. ממבנה חוליות הזנב שנמצאו נראה שהייתה בעלת זנב שטוח יחסית, אשר עזר לה לשחות מהר במים.
ראו גם

סיאמוגל
אנהידריודון
מוזיקה אקספרסיוניסטית

מוזיקה אקספרסיוניסטית היא מוזיקה שנכתבה על ידי המלחינים ארנולד שנברג, אלבן ברג ואנטון וברן. שלושת המלחינים כונו "האסכולה הווינאית השנייה". המוזיקה שיצרו נבעה מלב ליבו של הרעיון האקספרסיוניסטי באמנות של תחילת המאה העשרים.
הרעיונות על האדם הרדוף, מלא הפחדים והטירוף הנובע מחיי העיר של תחילת המאה העשרים, מובעים ביצירותיהם במוזיקה חסרת מרכז טונאלי אשר נשמעת מתוחה ביותר ומלאת תזזית.
שנברג כתב בתחילת דרכו מוזיקה פוסט רומנטית המזכירה את סגנונו של מורהו גוסטב מאהלר. דוגמה לכך ניתן לשמוע ביצירה "ליל זוך". מאוחר יותר ביטל שנברג את הטונאליות לחלוטין ויצר מוזיקה אטונאלית. הסיבה לביטול הטונאליות נבעה כנראה אצל שנברג משני מניעים: הראשון - הרצון הטבעי ליצור משהו חדשני על פני המוזיקה הרומנטית שמיצתה את עצמה ובהתייחסות להתפתחות השפה המוזיקלית מהטונאליות הפשוטה בקלאסיקה דרך הכרומטיקה הרומנטית ועד לביטול מרכז טונאלי לחלוטין. המניע השני יוצא מתפיסתו האסתטית האקספרסיוניסטית המביאה נושאים קשים באופן מוזיקלי הדורש משהו דיסוננטי ומחוספס.
רעיונותיו של שנברג - המורה הפליגו בשנות העשרים של המאה ה-20 כאשר המציא את שיטת שנים-עשר הטונים, אשר דואגת מראש שלא יהיה צליל אחד חשוב מהאחרים ביצירה, על ידי סידור הצלילים בשורה או סדר כלשהו שאין בו תחושה טונאלית ומתוך כך תיווצר יצירה ללא מרכז טונאלי. המוזיקה האקספרסיוניסטית היוותה נקודת ציון משמעותית לכל מלחיני העולם, בדומה למה שעשתה המוזיקה של "טריסטן ואיזולדה" מאת ואגנר. שני תלמידיו של שנברג - ברג ווברן - המשיכו כל אחד בדרכו את רעיונות מורם.
| --- | --- |
בקרת זהויות :  NLI: 987007541594805171  BnF: cb122951573 (data)  LCCN: sh89001445  NKC: ph135153 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
מבצע מקור

מבצע מקור הוא שמה של סדרת תקיפות מצד בעלות הברית במהלך מלחמת העולם השנייה שנועדו להוציא מכלל שימוש את אוניות המלחמה הגרמניות הגדולות: טירפיץ, שרנהורסט וליצו שעגנו בצפון נורווגיה. לשם ביצוע המשימה השתמשו בצוללות ננסיות ממשפחת X-class.
הרעיון לביצוע התקיפות פותח על ידי קומנדר קרומוול-וארלי, תוך סיוע מצידו של גנרל מקס הורטון וראש ממשלת בריטניה וינסטון צ'רצ'יל. התקיפות התרחשו בספטמבר 1943 בקאפורד והביאו להשבתה של טירפיץ למשך שישה חודשים.
המודיעין שנאסף סייע למתקפה על טירפיץ ונשלח בעיקר על ידי המחתרת הנורווגית ובמיוחד על ידי האחים טרברן ג'והנסן ואיינר ג'והנסן.